text: Bus i brand 
  04 januar 2011 kl. 07.33
  En bus fra Sydtrafik brød i nat i brand i Haderslev.
  Ingen kom noget alvorligt til. En person - buschaufføren - måtte dog undersøges for røgforgiftning på skadestuen. 
  Det er formentlig oliefyret i bussen, der er årsag til busbranden, oplyser vagtchefen hos Syd- og Sønderjyllands Politi. Det skal dog undersøges nærmere.
  
  Flere busser truet af ilden  
  Bussen brød i brand i et garageanlæg på Niels Bohrs Vej i Haderslev kort før kl. 05 i morges. Der stod andre busser parkeret i garageanlægget , som ilden kunne få fat i, men den blev slukket af brandfolkene inden.
  